Dôležité upozornenie – oznámenie spoločnosti  GABA

Slovenská obchodná inšpekcia, v záujme dôslednej ochrany spotrebiteľov na základe informácie od spoločnosti GABA oznamuje:

Spoločnosť GABA oboznamuje verejnosť o prijatí preventívneho  opatrenia - stiahnutie výrobku elmex® Detská zubná kefka (3 – 6 rokov) z maloobchodného predaja a žiada zákazníkov, aby uvedené zubné kefky prestali používať a odovzdali ich v mieste nákupu, prípadne kontaktovali pracovníkov na telefónnom čísle 02/402 00 420, kde im budú poskytnuté ďalšie informácie.
Pri odovzdaní výrobkov spoločnosť GABA vráti spotrebiteľom ich plnú kúpnu cenu.

Spoločnosť iniciovala dobrovoľné stiahnutie výrobku z trhu a požiadavku na vrátenie z dôvodu zvýšenej opatrnosti a starostlivosti o bezpečnosť zákazníkov. 

Predmetom stiahnutia z trhu je iba elmex® Detská zubná kefka (3 – 6 rokov), netýka sa žiadnej inej zubnej kefky elmex. Detskú zubnú kefku elmex možno identifikovať podľa siluety tučniakov a delfínov na rukoväti kefky. Bola v predaji v nasledujúcich farbách: modrá, ružová a červená. 

Na internetovej stránke www.gaba.com/recall, získate ďalšie informácie a obrázky všetkých farebných variantov.